stanford-oval/wikipedia huggingface dataset:
Nälkätalvena
Aiheesta muualla

Wäinö Kataja, Nälkä talwena Satakunta 11.4.1895 no 43/1895 s. 3 (nimiösivu)
Wäinö Kataja, Nälkä talwena Satakunta 5.9.1895 no 105/1895 s. 4 (viimeinen sivu)
Juonikka

| Juonikka |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli, Mäntyharju
Koordinaatit:  61°21′19″N, 26°57′51″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Tainaveteen 
Järvinumero:  14.978.1.002
Mittaustietoja
Pinnankorkeus:  84,9 m  
Pituus:  1,3 km  
Leveys:  370 m  
Rantaviiva:  3,56 km  
Pinta-ala:  16,982 ha  
Saaria:  ei saaria 
 fiJuonikka 
Juonikka  on Etelä-Savossa Mikkelissä ja Mäntyharjulla Tainan lähellä sijaitseva järvi.
Maantietoa

Järvi on 1,3 kilometriä pitkä, 370 metriä leveä, ja sen pinta-ala on 17,0 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 3,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Tainaveden valuma-alueeseen (14.978) se kuuluu. Järven vedenpinnan korkeus on 84,9 metriä mpy.
OOO

OOO voi tarkoittaa:
OpenOffice.org, vapaan lähdekoodin maksuton tekstinkäsittely- ja toimisto-ohjelmakokonaisuus
Rajavastuuyhtiö venäläisessä yhtiölainsäädännössä (ven. Общество с ограниченной ответственностью, obštšestvo s ogranitšennoi otvestvennostju)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”OOO”, voi hakea sivunnimihaulla, laajalla sivunnimihaulla tai tekstihaulla.
ONGC FC

| Oil and Natural Gas Corporation Football Club |
| --- | --- |
Perustettu:  2006
Kaupunki:  Mumbai,  Intia
Kenttä:  Ambedkar Stadium
– kapasiteetti:  20 000
Sarja:   I-League
Omistaja:  ONGC
Puheenjohtaja:  Vivek Bhowmik
Päävalmentaja:  Santosh Kashyap
Infobox OKVirheellinen NIMI-arvo: 
ONGC FC on intialainen jalkapalloseura Mumbaista. Paikallinen teollisuusyritys ONGC perusti seuran vuonna 2006 ja tukee edelleenkin seuran toimintaa. ONGC FC on siis institutionaalinen seura.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:ONGC F.C.
Oscar Rudolph Neumann

Oscar Rudolph Neumann arviolta 1940-luvulla.
Oskar Rudolph Neumann (3. syyskuuta 1867 – 17. toukokuuta 1946 Chicago) oli saksalainen lintutieteilijä.
Neumann tutki Itä-Afrikan linnustoa useilla retkillä, etenkin vuosina 1892 ja 1894. Hän kuvaili ja nimesi useita lintulajeja, muun muassa sininokipääskyn (Psalidoprocne pristoptera) alalajit massaica, oleaginea ja reichenowi. 1899 hän tutki lintuja Somaliassa ja Etelä-Etiopiassa yhdessä saksalaisen ornitologin Carlo von Erlangerin kanssa. He julkaisivat retken tulokset The Geographical Journalissa vuonna 1902.
Neumann pakeni kansallissosialisteja Amerikkaan Iberian niemimaan kautta keräilijä Julius Riemerin avustuksella. Neumann muutti Kuubaan vuonna 1941 ja myöhemmin Yhdysvaltoihin, missä hän työskenteli konservaattorina Chicago Field Museumissa.
Nykyään suuri osa hänen yksityiskokoelmastaan on Riemerin mukaan nimetyssä museossa Wittenbergissä (Saksa).
OPA

| OPA> Kappaleen tiedot |
| --- | --- |
Esittäjä(t):  Giorgos Alkaios & Friends
Säveltäjä(t):  Giorgos Alkaios
Sanoittaja(t):  Giannis Antoniou, Gogua Iakovos, Petros Zlatkos, Anastasios Kanaridis, Lazos Ioannidis, Jenia Evgenios Buli
Euroviisutiedot
Vuosi:  2010
Maa:  Kreikka
Kieli:  kreikka
Sijoitus:  8.
Pisteet:  140
Sijoitus semifinaalissa:  2.
Pisteet semifinaalissa:  133
Sanat:  sanoitus
Video:  videolinkki
OPA on Giorgos Alkaios & Friendsin esittämä kappale, joka edusti Kreikkaa vuoden 2010 Eurovision laulukilpailussa Oslossa. Kappaleen on säveltänyt Giorgos Alkaios ja sen on sanoittanut kuusi henkilöä. Kappaleen kesto on kolme minuuttia ja kaksi sekuntia.
OPA kilpaili Euroviisuissa ensimmäisessä semifinaalissa, jossa se sijoittui toiselle sijalle 133 pisteellä ja eteni finaaliin. Finaalissa Giorgos Alkaios & Friends sijoittuivat kappaleellaan sijalle kahdeksan kerättyään 140 pistettä. Täydet pisteet eli 12 pistettä OPA sai neljältä maalta.
Käännös suomeksi
Oscar Rizzato

Oscar Rizzato (8. helmikuuta 1929 San Giorgio delle Pertiche – 11. tammikuuta 2021 Padova) oli italialainen roomalaiskatolinen arkkipiispa. Hänet vihittiin papiksi Padovan hiippakuntaan 4. heinäkuuta 1954 ja nimitettiin Eleemosynaria Apostolican almujenjakajaksi sekä Virunumin titulaariarkkipiispaksi 23. joulukuuta 1989. Piispaksi vihkiminen seurasi 6. tammikuuta 1990. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn. Rizzato jäi eläkkeelle 28. heinäkuuta 2007.
Ojika (1944)

| Ojika / 男鹿 |
| --- | --- |

Aluksen vaiheet
Rakentaja:  Mitsui Engineering & Shipbuilding, Tamano
Kölinlasku:  7. syyskuuta 1944
Laskettu vesille:  30. joulukuuta 1944
Palveluskäyttöön:  21. helmikuuta 1945
Poistui palveluskäytöstä:  25. toukokuuta 1945
Loppuvaihe:  upotettu 2. toukokuuta 1945
Tekniset tiedot
Uppouma:  940 t (standardi) 1 004 t (kuormattu)
Pituus:  77,5 m (vesiraja) 78,8 m (kokonaispituus)
Leveys:  9,1 m
Syväys:  3,06 m
Koneteho:  4 200 bhp
Nopeus:  19,5 solmua
Miehistöä:  noin 150
Aseistus
Aseistus:  3 × 12 cm/45 tykkiä 6 × 25 mm tyyppi 96 120 × syvyyspommia
Ojika (jap. 男鹿) oli keisarillisen Japanin laivaston Ukuru-luokan saattaja toisessa maailmansodassa.
Valmistus

Alus tilattiin vuoden 1944 hankinnoissa Mitsui Engineering & Shipbuildingilta Tamanosta, missä köli laskettiin 7. syyskuuta 1944. Se laskettiin vesille 30. joulukuuta ja otettiin palvelukseen 21. helmikuuta 1945.
Palvelus

Alus upposi 2. toukokuuta 1945 torpedoituna Keltaisellamerellä ja poistettiin alusluettelosta 25. toukokuuta.
Operaatio Deny Flight

Operation Deny Flight (suom. operaatio kieltää lento tai lentokielto) oli sotilasliitto Naton vuosina 1993–1995 suorittama operaatio, jossa valvottiin YK:n asettamaa lentokieltoaluetta Bosnia ja Hertsegovinan yllä. Operaation tehtävää laajennettiin myöhemmin käsittämään myös Bosniassa oleville YK-joukoille annettava ilmatuki. Myöhemmin ilmaiskuja jatkettiin laajamittaisesti Operaatio Deliberate Forcessa.
Tausta

Bosnian sodan alussa lokakuussa 1992 Yhdistyneiden kansakuntien turvallisuusneuvosto hyväksyi päätöslauselman 781, joka kielsi luvattomat sotilaslennot Bosnian ilmatilassa. Nato aloitti Operation Sky Monitorin, jossa valvottiin lentokiellon loukkauksia ilman väliintuloa.
Seurauksena loukkausten suuresta määrästä YK:n turvallisuusneuvosto asetti päätöslauselman 816, joka esti kaikki muut kuin YK:n lentovalvontakeskuksen hyväksymät lennot Bosnian ilmatilassa. Lauselma mahdollisti jäsenmaat toimiin lentokiellon valvomiseksi. Vastauksena siihen Nato aloitti 12. huhtikuuta 1993 Operation Deny Flightin, jonka tarkoitus oli valvoa lentokieltoa ja puuttua rikkeisiin.
Lentokieltoalueen valvonta

Deny Flight oli suhteellisen tehokas estämään lentokoneiden lentämisen kielletyssä ilmatilassa. Helikoptereiden kanssa oli ongelmia, koska kaikki osapuolet käyttivät niitä, myös naamioituina muiden tahojen koptereiksi, jolloin niitä ei voinut vain suoraan ampua alas.
Ensimmäinen suuri kieltoalueen loukkaus tapahtui 28. helmikuuta 1994, kun kuusi serbialaisten J-21 Jastrebia pommitti bosnialaista tehdasta. Yhdysvaltain ilmavoimien F-16-hävittäjät ampuivat neljä serbialaista alas Banja Lukan yllä. Se oli operaation ensimmäinen ja ainoa suurempi ilmataistelu, ja Naton historian ensimmäinen taistelukosketus.
Operaatio lopetettiin Daytonin rauhansopimuksen myötä, ja YK:n peruttua luvan lentokiellon valvontaan.
Käännös suomeksi
Kaspersky Lab

| Kaspersky Lab |
| --- | --- |

Yritysmuoto:  ZAO
Perustettu:  1997
Perustaja:  Jevgeni Kasperski
Toimitusjohtaja:  Jevgeni Kasperski
Kotipaikka:  Moskova, Venäjä
Toiminta-alue:  maailmanlaajuinen
Toimiala:   tietokoneohjelmistot  tietoturvaohjelmistot 
Tuotteet:   Kaspersky Anti-Virus  Kaspersky Internet Security  Kaspersky Internet Security for Android  Kaspersky PURE  Kaspersky Total Security  Kaspersky Security for Business  Integrated security 
Liikevaihto:   619 milj. USD (2015)
Henkilöstö:  +3 200 (2016)
Kotisivu:  www.kaspersky.fi
Infobox OKVirheellinen NIMI-arvo: 
Kaspersky Lab ZAO (ven. Лаборатория Касперского, Laboratorija Kasperskogo) on venäläinen tietoturvayhtiö, joka toimii 200 maassa. Sen kotipaikka ja pääkonttori sijaitsee Venäjän Moskovassa, ja holdingyhtiö on rekisteröity Britanniaan. Kasperskylla on melkein 3 300 työntekijää. Sillä on 37 toimipistettä 32 maassa, ja sen tuotteilla on 400 miljoonaa kotikäyttäjää ja 270 000 yritysasiakasta. Yrityksen hallituksen puheenjohtajana ja toimitusjohtajana toimii yrityksen perustaja Jevgeni Kasperski.
Historia

Jevgeni Kasperski perusti Kaspersky Lab -yrityksen vuonna 1997 ja julkaisi ensimmäisen version Kaspersky Anti-Virus -virustorjuntaohjelmistosta vuoden 1997 puolivälissä.
Yrityksen perustaja-toimitusjohtaja on sittemmin kohonnut esimerkiksi talousjulkaisu Forbesin miljardöörilistalle. Hänen varallisuudekseen arvioitiin marraskuussa 1,27 miljardia dollaria (tunnettujen omistusten perusteella Venäjän 66. varakkain, maailmanlistalla 1567. sijalla).
Venäjän Ukrainaan kohdistamien sotatoimien seurauksena Ukraina kielsi vuonna 2015 myös Kaspersky Labin ohjelmistojen käytön valtionhallinnossa ja tuotannollisissa yrityksissä. Muuallakin epäilyt Kaspersky Labin kytkennöistä Moskovan Kremliin ja Venäjän valtion tiedustelutarkoituksiin ovat lisääntyneet ja Kaspersky Labin tuotteiden käyttöä on rajoitettu. Esimerkiksi Yhdysvallat kielsi syyskuussa 2017 liittovaltion viranomaisilta Kaspersky Labin tuotteiden käytön. Vuonna 2024 yrityksen ohjelmien myynti Yhdysvalloissa kiellettiin kokonaan kansallisen turvallisuuden nimissä, koska Venäjän valtion uskottiin voivan käyttää yritystä ja sen tuotteita tiedonkeruun tai haitanteon välineenä.
Tuotteet

Kaspersky tekee tietoturvaohjelmistoja kuluttajille ja  yrityksille. Nykyisiä kuluttajatuotteita ovat muun muassa Kaspersky Anti-Virus, Kaspersky Internet Security, Kaspersky Total Security ja Kaspersky Password Manager. Yritystuotteisiin lukeutuu muun muassa Small Office Security tai suuremmille yrityksille suunnatut Cloud, Select ja Advanced palvelut. Kasperskyu on ollut mukana myös Applen Kaspersky for Kids tuotekehityksessä .
Turla verkkohyökkäys

Kun Suomen ulkoministeriö ja sadat muut kohteet 50 maassa olivat vuonna 2013 joutuneet verkkohyökkäyksen kohteeksi, Kaspersky selvitti tapausta ja kertoi Ylelle tammikuussa 2016, että selvityksen mukaan hyökkäyksen takana oli Venäjän valtion rahoittama verkkohyökkäysryhmä Turla. Jäljet oli häivytetty ohjaamalla varastetut tiedot kulkemaan tietoliikennesatelliittien kautta.
Menestyminen

Vuodesta 2003 lähtien Kaspersky on saanut tasaisia arvosanoja Virus Bulletin-testeissä.
Vuonna 2008 AV-Comparatives antoi Windows XP:n virustorjuntaohjelmistotestissä Kasperskylle neljänneksi korkeimman arvosanan. Samana vuonna tehty uusintatesti heikensi Kasperskyn arvosanaa, koska se löysi vain 21% malwarekohteista.
Marraskuussa 2010 PC World vertasi kuluttajille suunnattuja tietoturvaratkaisuja, jossa Kaspersky Internet Security 2010 sai 3.5 tähtetä (). Miinuksena mainittiin heikko anti-malware työkalu ja ohjelman suuri tietokoneen käyttöaste.
Vuonna 2011 AV-TEST palkitsi Kaspersky Internet Security tuotteen vuoden parhaana tietokoneen korjausohjelmistona. Kaspersky Endpoint Security voitti saman kategorian vuoden 2012 tesissä.
Vuonna 2013 AV-Comparatives ja Dennis Technology Labs valitsi Kasperskyn vuoden parhaaksi virustorjuntaohjelmaksi.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (englanniksi)
Kaspersky Club (englanniksi)
Cyberhreat Real-Time Map (englanniksi)
Virustorjunta
| --- | --- |
Mainittavia yrityksiä::  Avast Software AVG Technologies Avira Bitdefender Cisco Systems Comodo Group Dr. Web F-Secure Kaspersky Lab Intel Security (ent. McAfee) Lavasoft Malwarebytes Microsoft Panda Security Symantec Corporation Trend Micro ZoneAlarm
Ohjelmia eri alustoille:: 
• Työpöytä • Palvelimet:  AhnLab Avast Antivirus AVG Anti-Virus Avira Antivirus Bitdefender BullGuard Comodo Internet Security Dr. Web F-Secure Advanced SystemCare Kaspersky Internet Security Malwarebytes Anti-Malware McAfee VirusScan Microsoft Security Essentials Microsoft Windows Defender Panda Security Sophos Symantec Endpoint Protection Norton Internet Security Trend Micro Internet Security ZoneAlarm
• Mobiililaitteet • Tabletit:  AhnLab AVG Anti-Virus Avira Antivirus Bitdefender BullGuard Comodo Mobile Security Dr. Web F-Secure Intel Security Trend Micro
Eräs Kaspersky Virus Labin huone syyskuussa 2014.
Yrityksen perustaja Jevgeni Kasperski (vuonna 2014), joka on 2010-luvulla kohonnut Forbesin miljardöörilistalle.
Ocean View (Delaware)

Tunnell–West House, historiallinen rakennus Ocean View'ssa
Ocean View on Delawaren osavaltion Sussexin piirikunnassa sijaitseva kunta (town) Yhdysvalloissa.
Ocean View'sta tuli paikallishallinnollinen yksikkö 13. huhtikuuta 1889. Sen kunnanvaltuuston ensimmäinen kokous pidettiin 20. huhtikuuta 1889. Nykyisen Ocean View'n paikalla oli aikoinaan viidensadan eekkerin alue, joka tunnettiin nimellä Middlesex ja joka annettiin Charles Calvertin, Baltimoren 3. paronin allekirjoituksella Matthew Scarborough -nimisen henkilön omistukseen. Omistus siirtyi ensin Hazzardin perheelle ja sitten Hall-nimisen perheen käsiin. W. S. Hall perusti hieman vuoden 1800 jälkeen sekatavarakaupan maatilalleen, minkä seurauksena alueesta alettiin käyttää nimitystä Hall's Store. Kaupan ympärille muodostui kyläyhteisö, jonka väestö koostui maanviljelijöistä ja merellä työskennelleistä henkilöistä perheineen. Vuonna 1822 alueelle perustettiin postikonttori.
Yhdysvaltain sisällissodan jälkeen kylän uudeksi nimeksi otettiin Ocean View, koska ihmiset omaksuivat läheiset ranta-alueet virkistyskäyttöön. Hallin perhe oli sittemmin myös perustamassa Ocean View'n kuntaa. Vuonna 1923 Cecile Long Steele aloitti broilerien kasvattamisen kaupalliseen käyttöön Ocean View'ssa, mikä teki Ocean View'sta broilerinkasvatuksen keskuksen. Broilerien kasvattaminen nousi Delawaren osavaltion merkittävimmäksi maataloudelliseksi toiminnaksi, vaikka sen harjoittaminen Ocean View'ssa lopetettiin sittemmin.
Vuoden 2020 väestönlaskennan mukaan Ocean View'ssa asui vuoden ympäri 2 636 henkilöä. Ocean View kuitenkin tunnetaan kesäkaudella tuhansien vierailijoiden suosimana rantakohteena. Vuonna 2022 Ocean View'n arvioitu väkiluku oli 2 848. 2020-luvun alussa Ocean View'n väestöstä 91,0 % oli valkoisia, 3,5 % latinalaisamerikkalaista alkuperää ja 2,1 % mustia. Asukkaiden iän mediaani oli 64,6 vuotta. Vuonna 2021 köyhyysrajan alapuolella eli 15,0 % Ocean View'n kotitalouksista.
Ohjaskelkkailu talviolympialaisissa 2010

Ohjaskelkkailu talviolympialaisissa 2010 järjestettiin 13. – 17. helmikuuta Whistlerissä. Kolmeen järjestettävään lajiin osallistui yhteensä 109 urheilijaa 25 eri valtiosta.
Kilpailut

| Laji | Sijoitukset | Sijoitukset | Sijoitukset | Selostus |  |  |
| --- | --- | --- | --- | --- | --- | --- |
|  Miehet   13. – 14.2. |  |  Felix Loch | 3.13,085 |  |  |  |
|  Miehet   13. – 14.2. |  |  David Möller | 3.13,764 |  |  |  |
|  Miehet   13. – 14.2. |  |  Armin Zöggeler | 3.14,375 |  |  |  |
|    |    |    |    |    |  |  |
|  Naiset   15. – 16.2. |  |  Tatjana Hüfner | 2.46,524 |  |  |  |
|  Naiset   15. – 16.2. |  |  Nina Reithmayer | 2.47,014 |  |  |  |
|  Naiset   15. – 16.2. |  |  Natalie Geisenberger | 2.47,101 |  |  |  |
|    |    |    |    |    |  |  |
|  Parit   17.2. |  |  Wolfgang Linger Andreas Linger | 1.22,705 |  |  |  |
|  Parit   17.2. |  |  Andris Sics Juris Sics | 1.22,969 |  |  |  |
|  Parit   17.2. |  |  Patric Leitner Alexander Resch | 1.23,040 |  |  |  |
|    |    |    |    |    |  |  |
Rata

Olympiarata on yksi maailman nopeimmista ohjaskelkkailuradoista ja paikoittain vauhti voi olla jopa 145 kilometriä tunnissa. Sitä on kritisoitu sen turvallisuusjärjestelyiden vuoksi, sillä harjoituksissa sattui useita onnettomuuksia. Niistä pahin oli georgialaisen Nodar Kumaritašvilin kuolemaan johtanut kolari, jossa hän lensi viimeisessä mutkassa ulos radalta törmäten terästolppaan.  Aiemmin romanialainen Violeta Strămăturaru menetti tajuntansa hetkeksi menetettyään kelkkansa hallinnan.
Nummijärvi (järvi Kauhajoella)

| Nummijärvi |
| --- | --- |
 Nummijärvi Salakarin rannasta nähtynä
Valtiot:   Suomi
Paikkakunta:  Kauhajoki
Koordinaatit:  62°17′37″N, 22°25′25″E
Mittaustietoja
 fiNummijärvi 
Nummijärvi on Kauhajoella Nummijärven kylässä sijaitseva järvi, joka on eräs Karvianjoen alkulähteistä. Nummijärven pinta-ala on 4,783 km2 ja rantaviivaa sillä on 14,6 km. Nummijärven rannalla sijaitsee Nummijärvi Camping, jossa on muun muassa majoitus- ja ravintolapalveluita. Nummijärven rannalla on myös järjestetty vuodesta 1987 lähtien Nummirock-nimistä juhannustapahtumaa. Nummijärven rannalla sijaitsee myös Kauhajoen seurakunnan leirikeskus, Majaniemi.
Aiheesta muualla

Nummijärvi järviwiki.fi-sivustolla
Nummijärvi kalapaikka.net-sivustolla
Nummijärvi Campingin kotisivut (Arkistoitu – Internet Archive)
Nokilokki

| Nokilokki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Suku::  Lokit Larus
Laji::  hemprichii
Kaksiosainen nimi
 Larus hemprichii  (Bruch, 1853) 
Katso myös
   Nokilokki Wikispeciesissä   Nokilokki Commonsissa 
Infobox OKNimi-testi OK: 
Nokilokki (Larus hemprichii) on tumma afroaasialainen lokki, jonka tieteellinen nimi on annettu saksalaisen lintutieteilijän Wilhelm Hemprichin kunniaksi.
Koko ja ulkonäkö

Linnun pituus on 42–45 cm, siipien kärkiväli 105–118 cm ja paino 400–500 g. Se on keskikokoinen lokki, jonka höyhenpuku on hyvin tumma: aikuisen linnun selkäpuoli on tummanruskea ja harmaa, pää ja kurkku noenharmaat, rinta vaaleanharmaa, vatsa, pyrstö ja laikku kaulan sivuilla valkoiset, sekä siivenkärjet mustat. Nokka on kellahtava, kärjestä musta ja aivan nokan kärki on punainen, koivet ovat keltaiset ja silmärengas punainen. Sukupuolet ovat samanvärisiä. Nuori lintu on pääasiassa tummanruskea, sen vatsa on valkoinen, nokka ja koivet ovat harmaat.
Esiintyminen

Nokilokki elää paikoin Punaisellamerellä, Persianlahdella ja Intian valtamerellä, muun muassa Keniassa ja Pakistanissa. Lajin elinympäristön ala on 1–10 miljoonaa neliökilometriä, ja maailman populaation koko on 150 000–300 000 yksilöä. Se on vaelluslintu, joka pesimäajan ulkopuolella kiertelee Punaisellamerellä ja Intian valtamerellä. Lajia ei ole tavattu Suomessa.
Elinympäristö

Pesimäaikana nokilokit elävät rannikoilla ja saarilla, Keniassa koralliriutoilla. Muulloin ne elävät avomerellä, usein laivoja seuraillen.
Ravinto

Nokilokki on kaikkiruokainen. Enimmäkseen se syö kalaa, jota se saalistaa veden pinnalta tai kalastusalusten perästä. Se myös ryöstää kaloja tiiroilta ja syö pienempien lintujen munia ja poikasia.
Nokilokki lennossa.
Ichthyaetus hemprichii
O. A. J. Keinänen

Olivier August Johan Carlenius (27. syyskuuta 1841 Savonlinna – 25. syyskuuta 1904 Heinävesi) oli suomalainen runoilija joka käytti kirjailijanimeä O. A. J. Keinänen.
Carleniuksen vanhemmat olivat raatimies, kauppias Johan Olof Carlenius ja Maria Hatalin. Hän pääsi ylioppilaaksi 1864 Porvoon lukiosta ja opiskeli Helsingin yliopistossa valmistuen filosofian kandidaatiksi 1872.
Carlenius julkaisi 1867 Suomalaisia lauluja' nimisen runokokoelman. Hän tuli sittemmin mielisairaaksi kertoman mukaan onnettoman rakkauden takia ja alkoi kutsua itseään Viipurin kuninkaaksi.
Teoksia

Suomalaisia lauluja. Frenckell, Helsinki 1867
Aiheesta muualla

Google-kirjat : O. A. J. Keinäsen teos Suomalaisia lauluja
Vapaasti ladattava O. A. J. Keinäsen e-kirja Project Gutenbergiltä ja Projekti Lönnrotilta
Noomi Rapace

| Noomi Rapace |
| --- | --- |
 Noomi Rapace San Diegon Comic-Conissa 2017.
Henkilötiedot
Syntynyt: 28. joulukuuta 1979 (ikä 44) Hudiksvall, Ruotsi
Puoliso:  Ola Rapace (2001–2011)
Näyttelijä
Aktiivisena:  1996–
Merkittävät roolit:  Lisbeth Salander (Miehet jotka vihaavat naisia)
Palkinnot
 Dagens Nyheterin kulttuuripalkinto 2010 Guldbagge-palkinto (2010) 
 Nimikirjoitus
Aiheesta muualla
Viralliset kotisivut
IMDb 
Elonet
Noomi Rapace San Sebastiánin elokuvajuhlilla vuonna 2007.
Noomi Rapace (o.s. Norén, s. 28. joulukuuta 1979 Hudiksvall, Ruotsi) on ruotsalainen näyttelijä.
Ruotsalaisen näyttelijän Nina Norénin (Kristina Norén, s. 1954) ja espanjalaisen flamencolaulajan ja näyttelijän Rogelio Duránin (1953–2006) tytär Noomi syntyi 1979. Ensimmäiset vuotensa Noomi Rapace kasvoi Järnassa, Ruotsissa. Viisivuotiaana hän muutti äitinsä ja islantilaisen isäpuolensa Hrafnkell Karlssonin kanssa Islantiin. Islanti onkin Noomin toinen äidinkieli. Myöhemmin perhe muutti takaisin Ruotsiin, Skåneen.
Seitsemänvuotiaana hän sai statistiroolin Hrafn Gunnlaugssonin elokuvassa Korpens skugga ja päätti silloin ryhtyä näyttelijäksi.
Noomi Rapace opiskeli Skara Skolscenissa 1998–1999. Opintojensa jälkeen hän on ollut kiinnitettynä Teater Plazaan 2000–2001, Orionteaterniin 2001, Teater Galeaseniin 2002, Tukholman kaupunginteatteriin 2003 ja samanaikaisesti myös Kuninkaalliseen draamateatteriin. Televisiossa hänet nähtiin ensimmäistä kertaa vuonna 1996 televisiosarjassa Tre kronor Lucinda Gonzalesin roolissa.
Rapace teki kansainvälisen läpimurtonsa elokuvassa Miehet jotka vihaavat naisia. Hän esittää pääosaa elokuvassa Sovinto (ruots. Svinalängorna), jonka Pernilla August ohjasi Susanna Alakosken teoksen Sikalat pohjalta. Elokuva sai ensi-iltansa Ruotsissa syksyllä 2010 ja Suomessa maaliskuussa 2011. Vuonna 2012 hänet nähtiin pääosassa Ridley Scottin ohjaamassa tieteiselokuvassa Prometheus.
Noomi Rapace oli naimisissa näyttelijä Ola Rapacen kanssa, mutta avioliitto päättyi eroon vuonna 2011. Heillä on yksi yhteinen poika. Sukunimi Rapace, jonka Noomi ja Ola yhdessä valitsivat, tarkoittaa ranskaksi ja italiaksi petolintua.
Sitaatteja

”Olen kiinnostunut ihmisten synkemmistä puolista, jotka eivät ole helppoja ja tasapainoisia. Säröistä.” (DN 2007-11-23)
”Ruotsissa tarvitaan enemmän extreme-elokuvia, henkilökohtaisia projekteja, joita ei välttämättä ole tehty tavoittamaan suurta yleisöä, mikä puolestaan, jos siihen jatkuvasti pyritään, tukahduttaa luovuuden.” (DN 2007-11-23)
Valikoitu filmografia

Korpens skugga, 1988
Tre Kronor (televisiosarja), 1996
Sanning eller konsekvens, 1997
Röd jul (TV), 2001
Pusselbitar (televisiosarja), 2001
Stora teatern (televisiosarja), 2002
En utflykt till månens baksida, 2003
Capricciosa, 2003
Älskar, älskar och älskar, 2004
Blodsbröder, 2005
Du och jag, 2006
Daisy Diamond, 2007
Labyrint, 2007
Miehet jotka vihaavat naisia, 2009. Ensimmäinen osa Stieg Larssonin kirjoittamasta romaanisarjasta.
Tyttö joka leikki tulella, 2009. Toinen osa Stieg Larssonin kirjoittamasta romaanisarjasta.
Pilvilinna joka romahti, 2010. Kolmas osa Stieg Larssonin kirjoittamasta romaanisarjasta.
Sovinto, 2010. Perustuu Susanna Alakosken romaaniin.
Babycall, 2011
Sherlock Holmes: A Game of Shadows, 2011
Prometheus, 2012
Dead Man Down, 2013
Passion, 2013
Lapsi 44, 2014
Bright , 2017
What Happened to Monday, 2017
Stockholm, 2018
Close, 2019
Angel of Mine, 2019
The Secrets We Keep, 2019
Here Are the Young Men, 2020
Lamb, 2021
You Won’t Be Alone, 2022
Aiheesta muualla

Kuvia tai muita tiedostoja aiheesta Noomi Rapace Wikimedia Commonsissa